Tipy pre účinné zvýšenie libida
Sex je neoddeliteľnou súčasťou nášho života. Zaujíma sa o neho už dospievajúca mládež, pre mladých ľudí je takmer každodenným potešením, pri snahe o potomstvo sa často stáva tradičnou dennou činnosťou, ale zážitok prináša aj starším vekovým kategóriám. Občas však nastanú chvíle, kedy na sex vôbec nemáme chuť aj napriek naliehaniu partnera či partnerky. Za poklesom libida stojí viacero faktorom, no existuje viacero tipov ako si chuť na sex prinavrátiť.
Oddych, relax
Ľudia často strácajú chuť na sex kvôli celému kolotoču pracovných a domácich povinností, ktoré im uberajú psychické aj fyzické sily. Podľa štatistík sa znížené libido prejavuje viac u žien ako u mužov, čo môže súvisieť práve s vyčerpanosťou. Na ženských pleciach je toho niekedy viac, ako ženy dokážu zvládať a po únavnom pracovnom dni, upratovaní, varení či starostlivosti o deti už chuť na sex jednoducho neostane. Dôležité je preto nájsť si chvíľu pre seba, vyčleniť si určitý čas na oddych a relax, venovať sa prechádzkam v prírode, čítaniu kníh či leňošeniu pred televízorom a zo sladkého ničnerobenia sa postupne rozvinie aj chuť na príjemnú činnosť – sex.
Nápomocné afrodiziakum
Pri výbere afrodiziák na povzbudenie tela aj mysle máte na výber dve možnosti. Buď stavíte na konzumáciu potravín či nápojov, ktoré sa počas mnohých rokov skúmania osvedčili ako účinné afrodiziaká alebo sa vyberiete cestou prírodných výživových doplnkov. Pre zvýšenie libida konzumujte napríklad koreniny (škorica, vanilka, zázvor, muškátový orech), med, cesnak, chilli, z ovocia napríklad figy, avokádo či melón, pre odvážnejších je vhodný aj kaviár, ustrice, artičoky či hľuzovka. Medzi povzbudzujúce bylinky sa radia mäta, bazalka či šalvia. Pre ženy je vhodný koriander a pre mužov zase zeler. Obľúbeným nabudzujúcim prostriedkom je čokoláda a z nápojov pomôže červené víno. Pre mužov, ktorí neveria nabudeniu vďaka potravinám, sú určené vitamínové doplnky s čisto prírodným zložením. Obsahujú prírodné látky ako MACA či kotvičník zemný, ktoré patria už stáročia medzi podporovateľov libida. Okrem toho pomáhajú aj pri problémoch s erekciou, prostatou a predlžujú pohlavný styk.
Čomu sa vyhnúť
Strata chuti na sex býva často zapríčinená rôznymi chybami v každodennom živote, ktoré si človek ani neuvedomuje. Ženy sa často stretávajú s poklesom libida pri užívaní hormonálnej antikoncepcie. Pre obe pohlavia je strašiakom zlá životospráva, teda neracionálne stravovanie sa a nedostatok pohybu, ktoré v konečnom dôsledku ovplyvňujú aj sexuálny život. Aj fajčenie, nadmerné dlhodobé požívanie alkoholu a dokonca aj stereotyp v posteli prispievajú k strate chuti na sex.